Brandwag rugby beleef uitstekende seisoen | News24
Brandwag rugby beleef uitstekende seisoen
; Brandwag se binnesenter Louis Botha het telkens die lyn reguit getrek vir sy span in sterk aanvallende bewegings. Hier is Botha op pad doellyn toe ten spyte van die laagvat van Otto du Plessis se flank Seandré Nell. Die Otto spelers op die agtergrond is agsteman Armand Olivier and senter Justin Eckert. Brandwag se kaptein Chadwyn November is net-net agter Eckert sigbaar en onderkaptein Elandré Smit volg die spel van die regterkant af.Foto:KAREN PIENAAR
Hoërskool Brandwag het 'n baie suksesvolle 2017 rugbyseisoen op 'n hoogtepunt afgesluit met 'n oortuigende 62-12 oorwinning oor Pearson waarin Brandwag 10 drieë gedruk het.
Onder leiding van afrigters Christiaan van Schalkwyk en Wikus Viljoen het Brandwag dié jaar drieë ingeryg met feestelike hardlooprugby.
In ander oorwinnings het Brandwag, onder meer, 8 drieë teen Daniel Pienaar (55-10), 5 drieë teen Muir (35-12), 17 drieë teen Otto du Plessis (105-8), 7 drieë teen Despatch (41-13) en 5 drieë teen Nico Malan (36-13) gedruk.
'n Hoogtepunt was Brandwag se 55-10 Classic Clash oorwinning oor Daniel Pienaar– Brandwag se 5de agtereenvolgende sege teen DP.
Brandwag se skrums en lynstane was gedurig 'n kopseer vir hul teenstanders, maar spelers het uitgeblink in alle posisies.
Altesaam sewe Brandwag spelers, Le Klue Stokes, Eldon Lotz, Zane Barnard, Elandré Smit, Chadd Adams, Juandré Sabbat en Dean Jordan is vir die o.18 OP-Cravenweekspan gekies.
Van Schalkwyk het die OP Cravenweekspan afgerig wat twee uit hul drie wedstryde gewen het. 'n Hoogtepunt vir die OP span was hulle 37-0 oorwinning oor die Blou Bulle waarin Stokes en Sabbat drieë gedruk het en Adams 'n sterspeler was.
Verder het twee eerste spanspelers, Franco Saayman en Chadwyn November die OP o.19 span gehaal, terwyl De Witt Stadler vir die OP Akademiespan gekies is. Altesaam 10 lede van Brandwag se eerste span het dus provinsiale erkenning gekry.